Съдържание

# Променливи

Полетата за променливи позволяват динамична промяна на съдържанието на документа. Например, чрез променлива може да се нулира номерирането на страниците.

За достъп до тази команда...

#### От лентата с менюта:

Изберете раздела Вмъкване - Поле - Още полета - Променливи.

#### От интерфейса с раздели:

В раздела Вмъкване изберете раздела Полета - Още полета - Променливи.

Поле

#### От клавиатурата:

Ctrl + F12

За да добавите поле в документа, щракнете върху тип поле, после върху поле в списъка Избор и накрая – върху Вмъкване.

## Тип

Изброява наличните типове полета за променливи.

Тип | Описание
--- | ---

Задаване на променлива

Задава променлива и нейната стойност. Можете да промените стойността, като щракнете пред полето с променлива и изберете Редактиране - Полета.

По подразбиране всички променливи се създават от числов тип.

Когато вмъкнете в документа поле Задаване стойност на променлива за първи път, трябва да зададете форма̀та му в областта Формат. Той може да бъде текстов или числов, като са налице различни варианти на числови формати. Веднъж дефиниран, форматът не може да се сменя, освен ако премахнете променливата от документа. По подразбиране всички променливи се създават с числов формат.

Показване на променлива | Вмъква текущата стойност на променливата, която сте избрали в списъка Избор.
DDE поле | Вмъква в документа DDE връзка, която можете да обновявате произволно често чрез присвоеното име.

Вмъкване на формула

Вмъква фиксирано число или резултата от формула.

Когато бъде създадена променлива с числова стойност, съдържанието ѝ се интерпретира като формула и резултатът автоматично се преобразува в число. Обикновен текст, ограден в кавички, се оценява като 0, но ако въведете смесен низ като "123a456", преобразуването спира на първия нечислов знак, което в случая дава числото 123.

Формулният израз следва правилата за формули в таблици, като вместо таблични клетки се използват променливи, дефинирани в документа.

Входно поле

Вмъква нова стойност за променлива или потребителско поле.

Стойността на променлива във входно поле е валидна само от мястото на вмъкване на полето нататък. За да промените стойността на променливата по-нататък в документа, вмъкнете друго входно поле със същото име, но с различна стойност. Стойностите на потребителските полета обаче се променят глобално.

Променливите се показват в полето Избор. Когато щракнете върху бутона Вмъкване, се появява диалоговият прозорец Преглеждане на полетата, в който можете да въведете новата стойност или допълнителен текст като забележка.

Диапазон за номериране | Вмъква автоматично номериране за таблици, графики и рамки.
Задаване на променлива за страницата | Вмъква отправна точка в документа, след която се нулира броячът на страниците. Изберете „вкл.“, за да разрешите отправната точка, и „изкл.“, за да я забраните. Можете също да въведете отместване, за да стартирате брояча на страници с различна стойност.
Показване на променлива за страницата | Показва броя страници от отправната точка на „Задаване на променлива за страницата“ до това поле.
Потребителско поле | Вмъква потребителска глобална променлива. Чрез потребителско поле можете да дефинирате променлива за условен оператор. Когато промените потребителско поле, се обновяват всички срещания на променливата в документа.

## Избор

Показва възможните полета за типа поле, избран от списъка Tип. За да вмъкнете поле, изберете го и натиснете бутона Вмъкване.

За бързо вмъкване на поле от списъка Избор натиснете и задръжте Command Ctrl и щракнете двукратно върху полето.

### Форматиране

Ако полето показва дата, час или число, Формат се използва за персонализиране облика на датата, часа или числото. В прозореца „Формат“ са показани често използвани формати, а можете да щракнете върху „Допълнителни формати“, за да дефинирате потребителски формат.

### Име

Въведете името на потребителското поле, което искате да създадете.Тази настройка е достъпна за полетата от типове „Задаване стойност на променлива“, „DDE поле“, „Числов диапазон“ и „Потребителско поле“.

Потребителските полета са достъпни само в текущия документ.

### Стойност

Въведете съдържанието, което искате да добавите в потребителското поле.

В списъка Формат укажете дали стойността да се вмъкне като текст, или като число.

Следващите полета могат да бъдат вмъкнати само ако съответния тип поле е избран от списъка Тип .

В документ на HTML са достъпни две допълнителни полета за полетата от тип „Задаване на променлива“: HTML_ON и HTML_OFF. Текстът, който въведете в полето Стойност, при записване на файла като документ на HTML се преобразува в отварящ (<Стойност>) или затварящ (</Стойност>) етикет на HTML, според избраната от вас настройка.

## DDE инструкция

Общият синтаксис на DDE командите е: "<Сървър> <Тема> <Елемент>", където <сървър> е DDE името за приложението, съдържащо данните. <Тема> задава местоположението на елемента (обикновено е файлово име), а <елемент> представя самия обект.

Тази настройка е достъпна само ако е избран тип „DDE поле“.

## Формула

Тази възможност е налична само ако е избрано поле от тип „Вмъкване на формула“.

### Препратка

Въведете текста, който да бъде показан в полето. Ако вмъквате поле "запазено място", въведете текста, който ще се показва като помощна подсказка, когато показалецът на мишката е върху полето.

#### Отместване

Въведете стойност за отместване, която да се прибавя към полето за номер на страница, например "+1".

Тази настройка е достъпна само ако е избран тип „Задаване стойност на променлива за страницата“.

## Невидимо

Скрива съдържанието на полето в документа. Полето се вмъква като тесен сив белег в документа. Тази възможност е налична само за полета от тип „Задаване на променлива“ и „Потребителско поле“.

## С номер на заглавие

Използвайте тази настройка, ако искате да се покаже номер на заглавие преди поле от типа „числов диапазон“. Номерът идва от заглавието, предхождащо позицията на полето.

### До ниво

При типичната употреба на заглавия в документа избраното число ще показва колко нива от номера на заглавието да се изобразяват (започвайки от ниво 1). Избраната стойност определя максималния брой показвани нива. Действителните нива може да са по-малко. Например ако номерът на непосредствено предхождащото заглавие е 2.6 и е избрано 4, ще се покаже само 2.6. Ако е избрано [Няма], не се показва номер на заглавие.

Избраният номер на заглавие за показване е на първото предишно заглавие, чието ниво в плана е равно на или по-малко от избраното ниво. Например, изберете „2“, за да бъде използван номерът на първото предишно заглавие с ниво в плана 1 или 2.

### Разделител

Указва знака, който да се използва като разделител между номера на заглавието и номера на полето.

С номер на заглавие, До ниво и Разделител са достъпни само за поле от тип „Числов диапазон“.

## Прилагане

Прибавя потребителското поле към списъка Избор.

Прилагане

## Изтриване

Премахва потребителското поле от списъка. Могат да се изтриват само неизползвани в текущия документ полета. За да премахнете поле, което се използва в текущия документ, първо изтрийте всичките му срещания в документа, а после го премахнете от списъка.

Изтриване

Моля, подкрепете ни!