Съдържание

# Наименуване на клетки

## Позволени имена

Имената в Calc могат да съдържат букви, цифри и знака долна черта. Имената трябва да започват с буква или долна черта.

Позволени специални знаци:

- знак за подчертаване (_)

Имената не трябва да са съвпадат с адреси на клетки. Например, името А1 е невалидно, защото представлява адреса на най-горната лява клетка.

Имената не трябва да започват с буква C или R, последвана от число; единична буква C или R също не се допуска като име. Вижте функцията ADDRESS за повече информация.

Имената за диапазони от клетки не трябва да съдържат интервали. Интервалите са разрешени само в имена за листове или документи.

## Наименуване на клетки и диапазони

Добър начин да направите обръщенията към клетки и диапазони във формулите четливи, е да дадете на диапазоните имена. Например можете да наименувате диапазона A1:B2 Начало. Тогава ще можете да напишете формула от рода на „=SUM(Начало)“. Дори след вмъкване или изтриване на редове или колони LibreOffice ще определя правилно диапазоните, които са посочени по име. Имената на диапазони не трябва да съдържат интервали.

Например, много по-разбираемо е да прочетете формулата за крайната цена, ако сте написали „= цена * ддс“ вместо „= A5 * B12“. В този случай трябва да назовете клетката A5 „цена“, а клетката B12 – „ддс“.

Използвайте диалога Дефиниране на имена, за да определите имена за формулите или частите от формули, които са ви необходими по-често. За да определите имена на диапазони,

1. Изберете клетка или диапазон от клетки, после изберете Лист - Наименувани диапазони и изрази - Дефиниране. Появава се диалогът Дефиниране на имена.

2. Въведете име за избраната област в полето Име. Натиснете Добавяне. Новозададеното име се появява в списъка отдолу. Натиснете OK, за да затворите диалога.

Можете също да наименувате и други области в този диалог, като въвеждате име в полето и след това избирате съответните клетки.

Ако въвеждате име на формула, след въвеждането на първите няколко знака ще се появи съвет с цялото име на формулата.

- Натиснете клавиша Enter, за да приемете името от подсказката.

- Ако няколко имена започват с едни и същи знаци, можете да ги обхождате напред и назад съответно с комбинациите Command Ctrl + Tab и Shift + Command Ctrl + Tab.

## Наименуване на формули

Можете да присвоите по-просто или по-познато име на дълъг или сложен израз формула.

1. Изберете Лист - Наименувани диапазони и изрази - Дефиниране. Ще се покаже диалогът Дефиниране на имена.

2. Въведете името за формулния израз в полето Име.

3. Въведете самия формулен израз в полето Диапазон или формулен израз. Например, ако сте наименували формулата HYP, можете да въведете израза SQRT(A1*A1 + B1*B1), за да изчислите разстоянието между две точки в равнината. Не поставяйте знак равно (=) пред израза.

4. Щракнете върху Добавяне. Новото дефинирано име ще се появи в списъка отдолу. Щракнете върху OK, за да затворите диалога.

5. Въведете името на наименуваната формула в желаната клетка. Стойността на клетката е резултатът на формулния израз. Например въведете =HYP(), за да изчислите горната формула. Забележете, че не можете да предавате директно параметри на наименувани формули.

За наименуваните формули важат конвенциите за наименуване. Абсолютните и относителните обръщения се вземат предвид, например когато наименуваната формула се копира и поставя.

Теми, свързани с показаната

Лист - Наименувани диапазони и изрази - Дефиниране

Прилагане на функцията „Удовлетворяване на условие“

Адреси и обръщения, абсолютни и относителни

Разпознаване на имена като адресиране

Моля, подкрепете ни!